Joner kaster klærne: - Jeg har også en grense
Fredag kan man se ferske eksemplarer av mannebladet FHM i butikkhyllene hvor popartisten Alexandra Joner pryder forsiden. Joner forteller at hun ikke hadde noen betenkeligheter med å stille opp lettkledd for bladet. - Jeg har egentlig ikke noe svar på hvorfor jeg stilte opp. Hvorfor skulle jeg ikke gjøre det? Det viktigste for meg er at bildene ser bra ut og at jeg kan stå for dem. Det må ikke bli «tacky». FHM-bildene er jeg kjempefornøyd med, det er jo ikke sånn at jeg er helt naken og viser alt, sier hun til VG.Bildene er tatt på en stor strand i Barcelona, og 22-åringen innrømmer at det til tider var litt pinlig å flørte hemningsløst med kameraet.- Hvor går den grensen? - Det er ikke sånn at jeg blir med på alt. For eksempel tok vi noen bilder som var mye drøyere enn dem som er på trykk, men da satt jeg foten ned. Det var noen bilder uten bikinitopp og sånt, men det var ikke sånn at jeg viste alt. Likevel følte jeg at det ble for mye, og ba om at bildene ikke skulle trykkes. Jeg kan gjerne bli med på å prøve forskjellige ting, men jeg må ha siste ordet. Og det var null stress for fotografen, sier hun. Alexandra Joner har hatt en rekke opptredener i sommer, i det ene sexy og åletrange antrekket etter det andre. I går var hun med på å avslutte VG-lista-turneen i Bergen, hvor hun sang sommerhiten hennes «Sunrise» for et hylende publikum i kveldssolen. Hun legger ikke skjul på at det sexy imaget har blitt en viktig del for henne som artist. - Jeg er en pakke, med både sang, sang, sexy antrekk og alt som hører med. Jeg elsker å la jentejenta i meg gå bananas, sier Joner.- Hun ser fantastisk ut, så jeg synes hun må få vise så mye hun vil. Jeg håper ikke hun bryr seg om hva alle andre mener, sier Joner og fortsetter: - Tone hadde et veldig søtt og uskyldig image i begynnelsen, så jeg tror folk synes det er vanskelig å finne seg i at hun har blitt en voksen kvinne som gjør som hun vil. Selv har jeg aldri vært en annen type artist enn det jeg er nå, så at jeg kler av meg litt provoserer nok ikke like mye. Selv gruer hun seg mest til at guttekompisene skal se bikinibildene i mannebladet. - Det er litt blandede følelser. Jeg er jo stolt av bildene, men det er litt flaut at vennene mine skal se en så sexy og avkledd Alexandra. Vanligvis går jeg jo bare rundt i store joggeklær og er alt annet enn sexy, ler Joner.
Alexandra Joner (22) kastet bikinitoppen for FHM, men nektet å la bildene gå i trykken.